**Shaher Abdulhak** (1938–2020) var en forretningsmann fra Jemen.

Karriere
--------

I 1963 grunnla Abdulhak selskapet «Shaher Trading», et foretak som drev med olje, mineralvann, turisme og eiendommer. Han var involvert i avtalen for å hjelpe falashajødene fra Etiopia til Israel i 1960-årene. I 2000 var han en viktig medspiller i å etablere grenseavtalen mellom Jemen og Saudi-Arabia, hvor han fikk millioner av dollar fra saudierne. Han var milliardær og trolig en av de rikeste i Jemen. Abdulhak ble kjent som sukkerkongen i Jemen, hvor han hadde stor innflytelse også politisk. Han var en personlig venn av president Ali Abdullah Saleh. Til tross for sin prominente posisjon i Jemens samfunnsliv var Abdulhak mediesky, han ga aldri intervjuer og noe bilde av ham har aldri vært trykket i den lokale presse i Jemen.

I medias søkelys
----------------

I mars 2008 ble han imidlertid motvillig objekt for medias undersøkelser da hans sønn forsvant i forbindelse med en drapssak i London. Abdulhaks 21 år gamle sønn Farouk er etterlyst som vitne i mordet på den 23 år gamle norske studenten Martine Vik Magnussen, som ble funnet død i en haug med søppel i kjelleren på Farouks hus. Shaher Abdulhak – som ble sagt å allerede være misfornøyd med sin sønns jet-set livsstil i London, og hadde truet med å kutte ham ut – hevdet å ikke vite om Farouks gjøremål, men hadde leid en etterforsker for å finne ham og ville ikke støtte ham om han ble funnet å ha noe å gjøre med mordet.

Jemenske talsmenn lovet også å utlevere den mistenkte om han blir funnet. Men landet har ingen utleveringsavtale med Storbritannia, og utlevering er mot landets grunnlov. En vestlig diplomat uttalte «Om faren bestemmer det, vil sønnen hans ikke blir rørt, han vil ikke bli rørt.»

Farouk Abdulhak har pass fra USA. Han vokste opp i Egypt, hvor hans far tidligere hadde store interesser i Coca-Cola. Etter en kampanje anno 2011 på Facebook, der 50.000 brukere av nettstedet deltok på en kampanje om å boikotte alle produkter fra Cola-Cola Company over en fjortendagersperiode, mistet han alle sine finansielle interesser i selskapet.

Farouks mor er ortodoks kristen, hennes navn er Rowaida (Ruwaida) Michael og hun har også pass fra USA. Opprinnelig er hun fra Syria.

Referanser
----------

1. ↑  Nina Berglund (19. mars 2008). «Family of man sought in student's death hires a lawyer». Aftenposten. Besøkt 22. mars 2008.
2. ↑  «Medier i Jemen melder at faren til Martine-mistenkte Farouk Abdulhak er død».
3. ↑  «Shaher Trading Company Limited (STCO)». STCO. Arkivert fra originalen 26. mars 2008. Besøkt 22. mars 2008.
4. ↑  Sonia Verma and Adele Moggridge (20. mars 2008). «Martine Vik Magnussen murder: I'll disown my son if he is killer, says Yemeni billionaire». The Times. Besøkt 22. mars 2008.
5. 1 2 3  Sonia Verma and Adele Moggridge (21. mars 2008). «Man suspecting of Norwegian student's murder had 'playboy lifestyle'». The Times. Besøkt 22. mars 2008.
6. 1 2  Sam Greenhill (21. mars 2008). «Playboy's father could order him back to Britain over socialite's killing». Daily Mail. Besøkt 22. mars 2008.
7. ↑  «Murder hunt police seek billionaire's son». Channel 4 News. 20. mars 2008. Besøkt 22. mars 2008. [*død lenke*]
8. ↑  «Student death police hunt man, 23». BBC News. 18. mars 2008. Besøkt 22. mars 2008.
9. ↑  «Yemen 'will hand over prime suspect in Martine's murder'». Daily Mail. 20. mars 2008. Besøkt 22. mars 2008.
10. ↑  Tim Butcher and Richard Edwards (22. mars 2008). «Martine suspect 'took her gear as trophies'». The Daily Telegraph. Arkivert fra originalen 24. april 2008. Besøkt 22. mars 2008.